အုရဒိုမဲကမ်းခြေ

အုရဒိုမဲကမ်းခြေ (浦富海岸, Uradome-kaigan) သည် ဂျပန်နိုင်ငံ၊ တော့တိုရိခရိုင်၊ အိဝမိမြို့တွင် တည်ရှိသည်။ ဂျပန်ပင်လယ်၏ ကမ်းခြေတစ်ခု ဖြစ်သည်။ ဤကမ်းခြေနေရာကို နိုင်ငံတော်အဆင့် လှပသည့်နေရာနှင့် သဘာဝအထိမ်းအမှတ်နေရာအဖြစ် ၁၉၂၈ ခုနှစ်၊ မတ်လ ၂၇ ရက်နေ့တွင် သတ်မှတ်ခဲ့သည်။ ထို့အပြင် ၁၉၂၇ ခုနှစ်တွင်လည်း "ဂျပန်နိုင်ငံ၏ ရှုခင်း ၁၀၀" စာရင်းတွင် ဖော်ပြခံခဲ့ရသည်။ ထို့အပြင် ဤကမ်းခြေသည် ဆန်းအင်းခိုင်းဂန်းကမ္ဘာ့ဘူမိဗေဒဥယျာဉ်အတွင်း ပါဝင်သည့် အဓိကျသည်နေရာလည်း ဖြစ်သည်။ ပထဝီသွင်ပြင်ဆိုင်ရာ အုရဒိုမဲကမ်းခြေသည် ကျောက်ဆောင်များဖြင့် ဖွဲ့စည်းထားသည်။ ကမ်းခြေသည် ခန့်မှန်းခြေ ၁၅ ကီလိုမီတာ (၉.၃ မိုင်) မှ ၁၆ ကီလိုမီတာ (၉.၉ မိုင်) အထိ ဂျပန်ပင်လယ်ပြင်တွင် ရှည်လျားစွာ တည်ရှိနေသည်။ တည်နေရာအားဖြင့် တော့တိုရိခရိုင်၏ အရှေ့ဘက်ဖျားပိုင်းမှသည် ရှိချိယမတောင်အထိ ဖြစ်သည်။ ဆန်းအင်းခိုင်းဂန်းအမျိုးသားဥယျာဉ်၏ အဓိကကျသည့် အစိတ်အပိုင်းလည်း ဖြစ်သည်။ အုရဒိုမဲကမ်းခြေသည် မိယဂိခရိုင်ရှိ မဆွတ်ရှိမနှင့် ဆင်တူသည့်သဏ္ဌာန်ရှိသည့်အတွက် "ဆန်းအင်းမဆွတ်ရှိမ" ဟုလည်း ခေါ်ကြသည်။ စာရေးဆရာ တိုးဆွန်းရှိမဇခိ (၁၈၇၂ - ၁၉၄၃) သည် အုရဒိုမဲကမ်းခြေကို နှစ်သက်သဘောကျသူ ဖြစ်သည်။ သူသည် "မဆွတ်ရှိမသည် မဆွတ်ရှိမ၊ အုရဒိုမဲသည် အုရဒိုမဲဖြစ်သည်" ဟူသည့် စကားဖြင့် ချီးမွမ်းစကားဆိုခဲ့သည်။ အမည်နာမ အုရဒိုမဲကမ်းခြေသည် ဂျပန်ဘာသာစကားဖြင့် ခန်းဂျိအက္ခရာနှစ်လုံးဖြင့် ဖွဲ့စည်းထားသည်။ ပထမစလုံးဖြစ်သည့် 浦 သည် "ရေလက်ကြား"၊ ဒုတိယစကားလုံး 富 သည် "ချမ်သာကြွယ်ဝခြင်း" ဟု အဓိပ္ပါယ်ရသည်။ ပို့ဆောင်ဆက်သွယ်ရေး အုရဒိုမဲကမ်းခြေသည် တော့တိုရိသဲသောင်ကုန်း၏ အရှေ့ဘက်တွင် နီးကပ်စွာတည်ရှိသည်။ တော့တိုရိဘူတာမှ ကားဖြင့် ၂၅ မိနစ်ကြာမြင့်သည်။ ပြင်ပလင့်များ 浦富海岸 18 January 2012 ၌ မော်ကွန်းပြန်ကြည့်စက်တွင် မော်ကွန်းတင်ပြီး .(in ဂျပန်) いわみのマップ(in ဂျပန်) ကိုးကား